Etter hustruens død i 1852 mistet Dzwonkowski mye av pågangsmotet. Det skortet både på initiativ og arbeidslyst, og etter at også forsøket på å få etablert vittighetsbladet i 1859 mislyktes, tapte han fullstendig gløden, solgte forretningen sin, og reiste til Frankrike. En tid jobbet Dzwonkowski også som cicerone i Sveits, før han endelig kunne flytte tilbake til hjemlandet, Polen. I Warszawa drev han en beskjeden, liten bokhandel fra 1876 og frem til sin død i 1885.